
DR.30.9.2003 69 
 

Berhubung dengan pertanyaan Yang Berhormat bagi Kluang, sama ada terdapat 
persamaan IRPA dengan institusi seperti ASEAN Institute of Technology (AIT) di negara 
Thailand dan ASEAN Institute of Management (AIM) di Filipina.  Adalah dimaklumkan 
bahawa IRPA yang diwujudkan di bawah Kementerian Sains, Teknologi dan Alam Sekitar 
ini bukanlah bertujuan untuk menubuhkan institut-institut seperti yang terdapat di negara-
negara yang disebutkan tadi.   

Ini adalah kerana negara ini telah terdapat institusi-institusi penyelidikan awam 
yang khusus bagi sesuatu bidang tertentu seperti MARDI, PORIM, FRIM, IMR dan 
sebagainya.  Di samping aktiviti-aktiviti penyelidikan yang dijalankan oleh hampir seluruh 
universiti-universiti awam di negara ini.  Untuk makluman Ahli-ahli Yang Berhormat bahawa 
ASEAN Institute of Technology (AIT) dan ASEAN Institute of Management (AIM) adalah 
tidak menyamai IRPA di negara kita ini.  Kedua-dua institut ini adalah merupakan institusi 
pengajian tinggi yang menawarkan pendidikan dan latihan terkini termasuklah latihan dalam 
pengurusan bidang penyelidikan, manakala IRPA adalah merupakan satu program 
pembiayaan penyelidikan.   

Sebagai latar belakang IRPA telah ditubuhkan sejak tahun 1988 dengan tujuan 
membantu penyelidik di universiti-universiti dan institusi-institusi penyelidikan awam 
menjalankan aktiviti, research and development, dengan izin.  Kini IRPA telah diperluaskan 
merangkumi juga institusi-institusi penyelidikan tinggi swasta dan sektor industri.   

Untuk makluman Ahli Yang Berhormat selanjutnya, kementerian juga telah 
menunjukkan beberapa jenis skim geran bagi menggalakkan research and development, 
dengan izin, di negara ini, iaitu seperti Geran Penyelidikan Dan Pembangunan Industri 
ataupun IGS, Skim Geran Penyelidikan dan Pembangunan Koridor Raya Multimedia atau 
MGS dan Skim Geran Demonstrator Applications ataupun DAGS, untuk penglibatan sektor 
swasta dalam research and development, dengan izin. 

Mengenai beberapa perkara yang telah disentuh oleh Yang Berhormat bagi 
Sepang pula, sukacita saya memaklumkan bahawa dalam Rancangan Malaysia Ketujuh 
sebanyak 3,707 projek penyelidikan, telah dibiayai di bawah program IRPA dengan jumlah 
peruntukan sebanyak RM708 juta.  Sektor pertanian merupakan antara penerima geran 
IRPA paling tinggi berbanding sektor lain iaitu 17.8% dari jumlah keseluruhan peruntukan 
IRPA yang diluluskan.  Berdasarkan kajian awal yang dijalankan oleh kementerian bagi 
menentukan output dan impact projek-projek penyelidikan di bawah RMK-7, didapati 
sebanyak 527 projek atau 14.2% berpotensi untuk dikomersialkan.   

Antara projek-projek yang berpotensi dan telah berjaya dikomersialkan adalah 
seperti, dengan izin, Construction Of Recombinant Bacteria For Vaccine Delivery oleh UPM; 
Development of Antigen Detection Assay Immunodiagnosis of Brugian Filariasis oleh USM; 
dan Development of Comprehensive Rapid Tests for Screening of Chemical an Insecticide 
Resistance In Medically Important Insect oleh IMR. 

Selain daripada itu sebanyak 23 paten telah diperolehi bagi penemuan-penemuan 
baru, manakala 113 masih lagi dalam proses pendaftaran.  Di bawah Rancangan Malaysia 
Kelapan sehingga September 2003 sejumlah RM650 juta telah diluluskan untuk membiayai 
1,577 projek IRPA.  Daripada jumlah ini sebanyak RM89 juta telah diluluskan dalam tahun 
2004.   

Jumlah ini adalah lebih tinggi daripada peruntukan R&amp;D dalam Bajet 2004 iaitu 
RM84.5 juta.  Walau bagaimanapun, belum ada produk dari R&amp;D yang telah dipatenkan 
kerana masih baru.  Mengenai saranan Ahli Yang Berhormat Sepang seterusnya yang 
mana beliau mencadangkan supaya menubuhkan satu jawatankuasa penyelidik untuk 
menyediakan satu database terhadap penyelidikan yang telah sedang dan akan dijalankan 
di negara ini. 

Sukacita dimaklumkan bahawa semua maklumat berkenaan boleh didapati dari 
bahagian MASTIC ataupun Pusat Maklumat Sains dan Teknologi Malaysia di bawah 
kementerian ini.  Namun demikian, pada masa ini di bawah program IRPA telah diwujudkan 
jawatankuasa-jawatankuasa tertentu seperti Jawatankuasa Teknikal Peringkat Institusi, 
Jawatankuasa Teknikal IRPA dan Jawatankuasa Penyelaras IRPA di peringkat 
kementerian. 

  



Berhubung dengan pertanyaan Yang Berhormat bagi Kluang, sama ada terdapat persamaan IRPA dengan institusi seperti ASEAN Institute of Technology (AIT) di negara Thailand dan ASEAN Institute of Management (AIM) di Filipina. Adalah dimaklumkan bahawa IRPA yang diwujudkan di bawah Kementerian Sains, Teknologi dan Alam Sekitar ini bukanlah bertujuan untuk menubuhkan institut-institut seperti yang terdapat di negara- negara yang disebutkan tadi. Ini adalah kerana negara ini telah terdapat institusi-institusi penyelidikan awam yang khusus bagi sesuatu bidang tertentu seperti MARDI, PORIM, FRIM, IMR dan sebagainya. Di samping aktiviti-aktiviti penyelidikan yang dijalankan oleh hampir seluruh universiti-universiti awam di negara ini. Untuk makluman Ahli-ahli Yang Berhormat bahawa ASEAN Institute of Technology (AIT) dan ASEAN Institute of Management (AIM) adalah tidak menyamai IRPA di negara kita ini. Kedua-dua institut ini adalah merupakan institusi pengajian tinggi yang menawarkan pendidikan dan latihan terkini termasuklah latihan dalam pengurusan bidang penyelidikan, manakala IRPA adalah merupakan satu program pembiayaan penyelidikan. Sebagai latar belakang IRPA telah ditubuhkan sejak tahun 1988 dengan tujuan membantu penyelidik di universiti-universiti dan institusi-institusi penyelidikan awam menjalankan aktiviti, research and development, dengan izin. Kini IRPA telah diperluaskan merangkumi juga institusi-institusi penyelidikan tinggi swasta dan sektor industri. Untuk makluman Ahli Yang Berhormat selanjutnya, kementerian juga telah menunjukkan beberapa jenis skim geran bagi menggalakkan research and development, dengan izin, di negara ini, iaitu seperti Geran Penyelidikan Dan Pembangunan Industri ataupun IGS, Skim Geran Penyelidikan dan Pembangunan Koridor Raya Multimedia atau MGS dan Skim Geran Demonstrator Applications ataupun DAGS, untuk penglibatan sektor swasta dalam research and development, dengan izin. Mengenai beberapa perkara yang telah disentuh oleh Yang Berhormat bagi Sepang pula, sukacita saya memaklumkan bahawa dalam Rancangan Malaysia Ketujuh sebanyak 3,707 projek penyelidikan, telah dibiayai di bawah program IRPA dengan jumlah peruntukan sebanyak RM708 juta. Sektor pertanian merupakan antara penerima geran IRPA paling tinggi berbanding sektor lain iaitu 17.8% dari jumlah keseluruhan peruntukan IRPA yang diluluskan. Berdasarkan kajian awal yang dijalankan oleh kementerian bagi menentukan output dan impact projek-projek penyelidikan di bawah RMK-7, didapati sebanyak 527 projek atau 14.2% berpotensi untuk dikomersialkan. Antara projek-projek yang berpotensi dan telah berjaya dikomersialkan adalah seperti, dengan izin, Construction Of Recombinant Bacteria For Vaccine Delivery oleh UPM; Development of Antigen Detection Assay Immunodiagnosis of Brugian Filariasis oleh USM; dan Development of Comprehensive Rapid Tests for Screening of Chemical an Insecticide Resistance In Medically Important Insect oleh IMR. Selain daripada itu sebanyak 23 paten telah diperolehi bagi penemuan-penemuan baru, manakala 113 masih lagi dalam proses pendaftaran. Di bawah Rancangan Malaysia Kelapan sehingga September 2003 sejumlah RM650 juta telah diluluskan untuk membiayai 1,577 projek IRPA. Daripada jumlah ini sebanyak RM89 juta telah diluluskan dalam tahun 2004. Jumlah ini adalah lebih tinggi daripada peruntukan R&D dalam Bajet 2004 iaitu RM84.5 juta. Walau bagaimanapun, belum ada produk dari R&D yang telah dipatenkan kerana masih baru. Mengenai saranan Ahli Yang Berhormat Sepang seterusnya yang mana beliau mencadangkan supaya menubuhkan satu jawatankuasa penyelidik untuk menyediakan satu database terhadap penyelidikan yang telah sedang dan akan dijalankan di negara ini. Sukacita dimaklumkan bahawa semua maklumat berkenaan boleh didapati dari bahagian MASTIC ataupun Pusat Maklumat Sains dan Teknologi Malaysia di bawah kementerian ini. Namun demikian, pada masa ini di bawah program IRPA telah diwujudkan jawatankuasa-jawatankuasa tertentu seperti Jawatankuasa Teknikal Peringkat Institusi, Jawatankuasa Teknikal IRPA dan Jawatankuasa Penyelaras IRPA di peringkat kementerian.